Amir Temur shoh ko‘chasi bo‘ylab «Toshkentland» bog‘idan «Radisson» mehmonxonasiga boradigan yo‘ldagi va Mirzo Ulug‘bek shoh ko‘chasi bo‘ylab Parkent ko‘chasidan Boyqo‘rg‘on 2-tor ko‘chasigacha bo‘lgan hududdagi suv quvurlari yangilandi. Bu haqda poytaxt hokimligi matbuot xizmati xabar berdi. «Endi bu yerlarda drenaj tizimlari noqulaylikni yuzaga keltirmaydi deb umid qilamiz», — deyiladi xabarda. Bundan avvalroq Toshkent shahrida kuzatiladigan yog‘ingarchilik oqibatida hududlarda suv to‘planib qolishining oldini olish maqsadida drenaj tizimlarini reja asosida yangilash va ta’mirlash ko‘zda tutilgani, 6 iyun kuni Amir Temur shoh ko‘chasining «Toshkentland» bog‘idan «Radisson» mehmonxonasigacha bo‘lgan qismidagi drenaj quvurlari yangilanishi rejalashtirilgani, shu munosabat bilan 6 iyun kuni kechki soat 23:00dan 7 iyun tonggi soat 6.00gacha bo‘lgan vaqt davomida yopilishi xabar qilingandi.